b'\n_START_ARTICLE_\nR\xc3\xa4meen olento\n_START_PARAGRAPH_\nR\xc3\xa4meen olento (engl. Swamp Thing) on DC Comicsin sarjakuvahahmo, jonka loivat Len Wein ja Bernie Wrightson 1970-luvun alussa._NEWLINE_R\xc3\xa4meen olento on suolla el\xc3\xa4v\xc3\xa4 kasvismassasta koostuva vihre\xc3\xa4 j\xc3\xa4ttikokoinen hirvi\xc3\xb6, joka syntyi Alec Holland -nimisen tutkijan jouduttua pommi-iskun kohteeksi. Hahmo seikkailee pitk\xc3\xa4ik\xc3\xa4isess\xc3\xa4 nimikkosarjakuvassaan yritt\xc3\xa4en suojella kotisuotaan, tai ymp\xc3\xa4rist\xc3\xb6\xc3\xa4 yleens\xc3\xa4, erilaisilta yliluonnollisilta uhkilta._NEWLINE_Sarjaa ovat jatkaneet lukuisat k\xc3\xa4sikirjoittajat, merkitt\xc3\xa4vimp\xc3\xa4n\xc3\xa4 ehk\xc3\xa4 Alan Moore, jonka k\xc3\xa4sikirjoitukset her\xc3\xa4ttiv\xc3\xa4t ep\xc3\xa4suositun ja jo l\xc3\xa4hes haudatun hahmon henkiin 80-luvulla. 2000-luvulla Mooren k\xc3\xa4sikirjoittamat R\xc3\xa4meen olento -sarjakuvat on julkaistu suomeksi kolmena eri niteen\xc3\xa4._NEWLINE_Wes Craven on ohjannut hahmosta elokuvan nimelt\xc3\xa4 Swamp Thing \xe2\x80\x93 mies suolta (1982).'